|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Številka: 35012-2/2022-2550  Ljubljana, 19. januarja 2024 | | | | | | |  | | | | | | | |
| **GENERALNI SEKRETARIAT VLADE**  **REPUBLIKE SLOVENIJE**  [**gp.gs@gov.si**](mailto:gp.gs@gov.si) | | | | | | |
| Zadeva: | | **Sklep o pripravi državnega prostorskega načrtovanja za zmanjšanje poplavne ogroženosti v Spodnji Savinjski dolini − predlog za obravnavo** | | | | | | | | | | | | |
| 1. | Predlog sklepov vlade: | | | | | | | | | | | | | |
| Na podlagi prvega odstavka 93. člena Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP) je Vlada Republike Slovenije na …. redni seji dne ………. pod točko …….. sprejela naslednji  SKLEP:  Vlada Republike Slovenije je sprejela Sklep o pripravi državnega prostorskega načrtovanja za zmanjšanje poplavne ogroženosti v Spodnji Savinjski dolini, ki se objavi na spletnih straneh prostorskega informacijskega sistema.  Barbara Kolenko Helbl  generalna sekretarka  Priloga:   * Sklep o pripravi državnega prostorskega načrtovanja za zmanjšanje poplavne ogroženosti v Spodnji Savinjski dolini   Prejmejo:   * Ministrstvo za infrastrukturo (gp.mzi@gov.si); * Ministrstvo za kmetijstvo, gozdarstvo in prehrano (gp.mkgp@gov.si); * Ministrstvo za naravne vire in prostor ([gp.mnvp@gov.si](mailto:gp.mnvp@gov.si)); * Ministrstvo za okolje, podnebje in energijo (gp.mope@gov.si); * Ministrstvo za kulturo (gp.mk@gov.si); * Ministrstvo za zdravje ([gp.mz@gov.si](mailto:gp.mz@gov.si)); * Ministrstvo za obrambo (glavna.pisarna@mors.si); * Ministrstvo za digitalno preobrazbo (gp.mdp@gov.si); * Mestna občina [Celje](mailto:Celje) (mestna.obcina@celje.si); * Občina Žalec (glavna.pisarna@zalec.si); * Občina Prebold (obcina@prebold.si); * Občina Polzela ([obcina.polzela@polzela.si](mailto:obcina.polzela@polzela.si)); * Občina Braslovče (obcina@braslovce.si); * Občina Šmartno ob Paki (obcina.smartno@siol.net); * Občina Tabor (info@obcina-tabor.si); * Občina Vransko (obcina.vransko@vransko.si).   V vednost:   * Ministrstvo za finance ([gp.mf@gov.si](mailto:gp.mf@gov.si)); * Služba Vlade Republike Slovenije za zakonodajo ([gp.svz@gov.si](mailto:gp.svz@gov.si)); * Urad Vlade Republike Slovenije za komuniciranje ([gp.ukom@gov.si](mailto:gp.ukom@gov.si)). | | | | | | | | | | | | | | |
| 2. | Predlog za obravnavo predloga zakona po nujnem ali skrajšanem postopku v Državnem zboru RS z obrazložitvijo razlogov: | | | | | | | | | | | | | |
|  | | | | | | | | | | | | | | |
| 3.a | Osebe, odgovorne za strokovno pripravo in usklajenost gradiva: | | | | | | | | | | | | | |
| * Jože NOVAK, minister, * mag. Miran GAJŠEK, državni sekretar, * dr. Nataša BRATINA, v. d. generalnega direktorja Direktorata za prostor in graditev, * Ana VIDMAR, vodja Sektorja za državno prostorsko načrtovanje, * mag. Renata GORJUP, podsekretarka. | | | | | | | | | | | | | | |
| 3.b | Zunanji strokovnjaki, ki so sodelovali pri pripravi dela ali celotnega gradiva: | | | | | | | | | | | | | |
|  | | | | | | | | | | | | | | |
| 4. | Predstavniki vlade, ki bodo sodelovali pri delu Državnega zbora RS: | | | | | | | | | | | | | |
|  | | | | | | | | | | | | | | |
| 5. | Kratek povzetek gradiva: | | | | | | | | | | | | | |
| Zakon o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP; v nadaljnjem besedilu: ZUreP-3) v 93. členu določa pripravo in sprejetje sklepa o pripravi državnega prostorskega načrta, ki ga sprejme Vlada Republike Slovenije. | | | | | | | | | | | | | | |
| 6. | Presoja posledic: | | | | | | | | | | | | | |
| a) | na javnofinančna sredstva v višini, večji od 40 000 EUR v tekočem in naslednjih treh letih | | | | | | | | | | | DA | | |
| b) | na usklajenost slovenskega pravnega reda s pravnim redom Evropske unije | | | | | | | | | | | NE | | |
| c) | administrativne posledice | | | | | | | | | | | NE | | |
| č) | na gospodarstvo, posebej na mala in srednja podjetja ter konkurenčnost podjetij | | | | | | | | | | | DA | | |
| d) | na okolje, kar vključuje tudi prostorske in varstvene vidike | | | | | | | | | | | NE | | |
| e) | na socialno področje | | | | | | | | | | | NE | | |
| f) | na dokumente razvojnega načrtovanja:   1. na nacionalne dokumente razvojnega načrtovanja, 2. na razvojne politike na ravni programov po strukturi razvojne klasifikacije programskega proračuna, 3. na razvojne dokumente Evropske unije in mednarodnih organizacij. | | | | | | | | | | | NE | | |
| 7.a Predstavitev ocene finančnih posledic nad 40.000 EUR: | | | | | | | | | | | | | | | |
| I. Ocena finančnih posledic, ki niso načrtovane v sprejetem proračunu | | | | | | | | | | | | | | | |
|  | | | | Tekoče leto (t) | | t + 1 | | | t + 2 | | t + 3 | | | | |
| Predvideno povečanje (+) ali zmanjšanje (**–**) prihodkov državnega proračuna | | | |  | |  | | |  | |  | | | | |
| Predvideno povečanje (+) ali zmanjšanje (**–**) prihodkov občinskih proračunov | | | |  | |  | | |  | |  | | | | |
| Predvideno povečanje (+) ali zmanjšanje (**–**) odhodkov državnega proračuna | | | |  | |  | | |  | |  | | | | |
| Predvideno povečanje (+) ali zmanjšanje (**–**) odhodkov občinskih proračunov | | | |  | |  | | |  | |  | | | | |
| Predvideno povečanje (+) ali zmanjšanje (**–**) obveznosti za druga javnofinančna sredstva | | | |  | |  | | |  | |  | | | | |
| II. Finančne posledice za državni proračun | | | | | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | Šifra in naziv proračunske postavke | | | Znesek za tekoče leto (t) | | | Znesek za t + 1 | | | | |
| MNVP DRSV | | | NRP 2511-06-0024 | | 231588 Sklad za vode | | | 3.630.276,48 € | | | 4.526.951,10 € | | | | |
|  | | |  | |  | | |  | | |  | | | | |
| **SKUPAJ** | | | | | | | | 3.630.276,48 € | | |  | | | | |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | Šifra in naziv proračunske postavke | | | Znesek za tekoče leto (t) | | | Znesek za t + 1 | | | | |
|  | | |  | |  | | |  | | |  | | | | |
|  | | |  | |  | | |  | | |  | | | | |
| SKUPAJ | | | | | | | |  | | |  | | | | |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | | | | | |
| Novi prihodki | | | | | Znesek za tekoče leto (t) | | | | | Znesek za t + 1 | | | | | |
|  | | | | |  | | | | |  | | | | | |
|  | | | | |  | | | | |  | | | | | |
| SKUPAJ | | | | |  | | | | |  | | | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu** 2. **Finančne posledice za državni proračun**   **II.a Pravice porabe za izvedbo predlaganih rešitev so zagotovljene:**  Investitor projekta je MNVP DRSV. Sredstva so zagotovljena na proračunski postavki Vodnega sklada.  **II.b Manjkajoče pravice porabe bodo zagotovljene s prerazporeditvijo:**  **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | | | | | |
| 8. | **Predstavitev sodelovanja z združenji občin:** | | | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | | | | | | | |
| 9. | **Predstavitev sodelovanja javnosti:** | | | | | | | | | | | | | |
| **Gradivo je bilo predhodno objavljeno na spletni strani predlagatelja** | | | | | | | | | | | | | | NE |
| Razlogi za neobjavo:  Predlog sklepa o pripravi državnega prostorskega načrtovanja predhodno ni bil javno objavljen in tako nanj tudi niso bile podane oz. prejete pripombe ali predlogi javnosti.  V skladu z določbami ZUreP-3 bo v postopek vključena vsa zainteresirana javnost in drugi sodelujoči.  V predhodni fazi je bila izdelana pobuda za DPN, ki je bila med 8. 12. 2022 in 7. 2. 2023 javno objavljena in javno predstavljena. | | | | | | | | | | | | | | |
| 10. | Pri pripravi gradiva so bile upoštevane zahteve iz Resolucije o normativni dejavnosti: | | | | | | | | | | | DA | | |
|  | | | | | | | | | | | | | | |
| 11. | Gradivo je uvrščeno v delovni program vlade: | | | | | | | | | | | NE | | |
| **Jože NOVAK**  **M I N I S T E R** | | | | | | | | | | | | | | |

Priloge:

1. JEDRO gradiva 1: Predlog Sklepa o pripravi državnega prostorskega načrtovanja za zmanjšanje poplavne ogroženosti v Spodnji Savinjski dolini;
2. Jedro gradiva 2: Obrazložitev;

**JEDRO** **GRADIVA 1:**

Na podlagi prvega odstavka 93. člena Zakona o urejanju prostora  (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP) je Vlada Republike Slovenije na …. redni seji dne ………. pod točko …….. sprejela naslednji

**S k l e p**

**o državnem prostorskem načrtovanju**

**za zmanjšanje poplavne ogroženosti v Spodnji Savinjski dolini**

1. **Vrsta postopka državnega prostorskega načrtovanja**

Postopek državnega prostorskega načrtovanja za zmanjšanje poplavne ogroženosti v Spodnji Savinjski dolini se izvaja v skladu z Zakonom o urejanju prostora  (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP; v nadaljnjem besedilu: ZUreP-3), po določbah od 91. do 97. člena.

Ministrstvo za naravne vire in prostor, Direktorat za vode, je podalo pobudo (št. dopisa 35500-352/2022-2550-4 z dne 14. julija 2022) za začetek postopka državnega prostorskega načrtovanja za zmanjšanje poplavne ogroženosti v Spodnji Savinjski dolini (v nadaljnjem besedilu: pobuda). Pobuda je bila nazadnje dopolnjena v avgustu in oktobru 2022, ko je bila popolna in utemeljena.

Pobuda je bila med 8. decembrom 2022 in 7. februarjem 2023 javno objavljena na spletnih straneh Ministrstva za naravne vire in prostor in v prostorskem informacijskem sistemu.

V času javne objave pobude je bila izvedena javna predstavitev (dne 26. januarja 2023 v Žalcu), pridobljene so bile smernice, usmeritve in podatki nosilcev urejanja prostora ter predlogi in pripombe javnosti.

Po končani javni objavi pobude je bila izdelana analiza prejetih smernic, usmeritev in podatkov nosilcev urejanja prostora ter oblikovana stališča do predlogov in pripomb javnosti (v nadaljnjem besedilu: analiza smernic). Hkrati z analizo smernic so bili pripravljeni predlog potencialno izvedljivih variant, seznam in obseg potrebnih strokovnih podlag ter časovni načrt in načrt sodelovanja javnosti.

V Uredbi o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16, v nadaljnjem besedilu: Uredba) je določeno, da se priprava in obravnava investicijske dokumentacije ter ocenjevanje projektov, ki se umeščajo v prostor skladno s predpisi, ki urejajo prostorsko načrtovanje, v postopku priprave državnega prostorskega načrta izvaja sočasno z umeščanjem in ugotavljanjem drugih vplivov in posledic umeščanja projektov v prostor. Po sprejetju državnega prostorskega načrta z uredbo na vladi pa se pripravi investicijski program za izbrano varianto, ki pri oceni vrednosti in učinkov investicije upošteva tudi vse pogoje iz uredbe.

1. **Cilj načrtovanih prostorskih ureditev**

Cilj načrtovanih ureditev je celovito zmanjšanje poplavne ogroženosti urbaniziranih območij v Spodnji Savinjski dolini in na širšem vplivnem območju. Pri tem se zasledujejo naslednji cilji:

* zagotovi se zmanjšanje poplavne ogroženosti na kritičnem profilu v Celju za poplavne vode Q100 Savinje, ki bo določen z novo hidrološko-hidravlično študijo z varnostno višino vsaj 60 cm, upoštevajoč poplavni dogodek v avgustu 2023 in podnebne spremembe,
* za naselja Levec, Petrovče, Dobriša vas, Žalec, Vrbje, Roje, Šempeter, Latkova vas, Dolenja vas, Kaplja vas, Trnava in Šentrupert se zagotovi zmanjšanje poplavne ogroženosti za pojav visokih vod s povratno dobo 100 let, preostalim naseljem ob Ložnici (dolvodno od razbremenilnega objekta pri Založah), Bolski (dolvodno od predvidenih zadrževalnikov) ter na vplivnem območju Savinje dolvodno od Celja pa se poplavna ogroženost pomembno zmanjša,
* izboljša se poplavna varnost kmetijskih zemljišč in hkrati omogoči zadrževanje visokih voda ob izrednih dogodkih (podnebne spremembe),
* zagotovijo se racionalna raba prostora ter čim manjši vplivi na okolje in na kmetijsko rabo,
* zagotovita se izboljšanje morfoloških značilnosti in povezanosti podzemne vode s Savinjo ter povečanje vodnega in obvodnega prostora Savinje in Ložnice,
* omogoči se večnamenskost ureditev za občasno zadrževanje voda (kmetijska raba, večnamenske poti, kolesarske poti ipd.).

Cilji načrtovanja upoštevajo usmeritve in cilje iz Resolucije o Strategiji prostorskega razvoja Slovenije 2050 (Uradni list RS, št. [72/23](http://www.uradni-list.si/1/objava.jsp?sop=2023-01-2295); v nadaljnjem besedilu: Resolucija 2050), ki je temeljni strateški prostorski akt Republike Slovenije. Med prednostnimi nalogami za doseganje ciljev Resolucije 2050 je varnost naselij pred poplavami, ki se zagotavlja z umikanjem poselitve s poplavnih območij, ohranjanjem ali vzpostavljanjem večfunkcionalnih razlivnih območij v okviru regionalnih in lokalnih zelenih sistemov ter z ukrepi za zmanjševanje poplavne ogroženosti.

Resolucija 2050 določa načrtno zmanjševanje ranljivosti naselij in infrastrukture – z umikanjem poselitve in infrastrukture z ogroženih območij, kot so poplavna, erozijska, plazljiva in plazovita območja, in vzpostavljanje naravnih blažilcev ekstremnih vremenskih dogodkov in toplotnih otokov (na primer z ohranitvijo in vzpostavitvijo razlivnih območij ter večjim deležem dobro upravljanih in vzdrževanih zelenih površin kot delov zelenega sistema regij ali zelenih sistemov mest). V podpoglavju o varstvu pred naravnimi in drugimi nesrečami je navedeno, da se na področju načrtovanja prostorskega razvoja dejavnosti, posegi in raba načrtujejo zunaj območij z omejitvami (kot so poplavna, erozijska, plazljiva in plazovita območja, vodovarstvena območja, območja kopalnih voda) s ciljem, da se prepreči nastanek naravnih in drugih nesreč oziroma materialne škode ali človeških žrtev, obstoječa ogrožena območja pa se sanirajo. Za zagotavljanje varstva pred naravnimi in drugimi nesrečami pa se prednostno spodbuja izvajanje preventivnega ravnanja in ukrepov, zlasti na področju prostorskega načrtovanja, upravljanja voda, ipd.

1. **Opis načrtovane prostorske ureditve z osnovnimi značilnostmi ter okvirno območje in občine, na območju katerih bo predvidoma načrtovana prostorska ureditev**

Prostorske ureditve za zmanjšanje poplavne ogroženosti v Spodnji Savinjski dolini se načrtujejo na območju Mestne občine Celje ter občin Žalec, Prebold, Polzela, Braslovče, Šmartno ob Paki, Tabor in Vransko. V postopku državnega prostorskega načrtovanja se načrtujejo naslednje prostorske ureditve:

* izgradnja suhih zadrževalnikov ob Savinji in Bolski,
* ureditve strug in nasipov ob Savinji na območju Vrbja, ob Bolski in Perišnici v Latkovi vasi, ob Bolski na območju Kaplje vasi, Dolenje vasi, Prebolda, Lapurja in Gomilskega, ob Ložnici ter drugih potrebnih nasipov,
* umestitev večnamenskih (mokrih) zadrževalnikov (npr. Vršca, in Gozdnica) ter preučitev povečanja kapacitet večnamenske akumulacije Žovnek**)** in drugih ureditev za zagotavljanje namakanja kmetijskih zemljišč,
* izgradnja in preureditev gospodarske javne infrastrukture ter vse druge potrebne spremljajoče ureditve, povezane z načrtovanimi ureditvami, ki so potrebne za njihovo izgradnjo in delovanje.

Pri nadaljnjem načrtovanju se prostorske ureditve, ki so bile opredeljene v pobudi in analizi smernic, dopolnijo in optimizirajo na podlagi zaključkov analize smernic, analize in izračunov na osnovi zadnjih podatkov o visokih vodah v času poplav avgusta 2023 ter ob upoštevanju zahtev za prilagajanje podnebnim spremembam tako, da se količina potrebnega zadrževanja in s tem načrtovanih ukrepov ustrezno poveča in s tem zagotovi še dodatno zmanjšanje poplavne ogroženosti Celja in drugih naselij. Pri dimenzioniranju potrebnih ukrepov se upoštevajo vodne količine, ki prihajajo na območje državnega prostorskega načrta, tako da se na območju državnega prostorskega načrta zagotovi zadrževanje vodnih količin na način in v obsegu, ki v kritičnem profilu nad Celjem zagotavlja maksimalen sprejemljiv pretok Q100, upoštevajoč tudi zadnje podatke o visokih vodah iz avgusta 2023 ter zahteve za prilagajanje podnebnim spremembam. Obseg in vrsta načrtovanih prostorskih ureditev že vključuje učinek ukrepov, ki so potrebni in se hkrati že načrtujejo tudi v Zgornji Savinjski dolini oziroma na vplivnih območjih v okviru drugih prostorskih aktov in projektne dokumentacije.

1. **Odločitev o načrtovanju utemeljitve rešitve z obrazložitvijo**

V pobudi sta bili za vrednotenje in primerjavo predlagani dve varianti, ki sta se med seboj le malo razlikovali. Na podlagi analiz, izdelanih v okviru pobude, zaključkov analize smernic po javni objavi pobude, podrobnejših preveritev in hidroloških izračunov, podatkov o konkretnih prostorskih razmerah, zadnjih podatkov o visokih vodah v času poplav avgusta 2023 in zahtev za prilagajanje podnebnim spremembam je bilo izkazano, da glede na vse omejitve, konkretne prostorske razmere in dejavnike v prostoru ni smiselno obravnavati različnih variant prostorskih ureditev, ampak je treba načrtovati eno samo rešitev, ki izhaja iz predhodno obravnavanih variant in bo v nadaljevanju priprave državnega prostorskega načrta dopolnjena ter optimizirana glede na cilje in podane usmeritve za načrtovanje.

1. **Obveznost izvedbe celovite presoje vplivov na okolje in presoje sprejemljivosti**

Za državni prostorski načrt se v skladu z določbami 84. člena ZUreP-3 izvede celovita presoja vplivov na okolje.

Zavod za varstvo narave je v skladu z določbami četrtega odstavka 84. člena ZUreP-3 izdal mnenje o verjetno pomembnih vplivih na varovana območja in o obveznosti izvedbe presoje sprejemljivosti vplivov izvedbe plana na varovana območja (dopis št. 3563-0136/2022-2 z dne 4. 1. 2023). Glede na ugotovitve bodo lahko pričakovani vplivi posegov v naravo pomembno vplivali na varovana območja, kar daje podlago za uvedbo postopka presoje sprejemljivosti vplivov izvedbe plana na varovana območja in celovite presoje vplivov na okolje.

1. **Udeleženci postopka državnega prostorskega načrtovanja**
2. **Pobudnik** je Ministrstvo za naravne vire in prostor, Direktorat za vode (v nadaljnjem besedilu: pobudnik);
3. **Pripravljavec** v postopku sta Ministrstvo za naravne vire in prostor, Direktorat za prostor in graditev, in za ta namen imenovana projektna skupina (sklep ministra, pristojnega za prostor, št. 35012-2/2022-2550203 z dne 9. 11. 2023; v nadaljnjem besedilu: pripravljavec).
4. **Investitor priprave** je Ministrstvo za naravne vire in prostor, Direkcija RS za vode (v nadaljnjem besedilu: investitor);
5. **Državni nosilci urejanja prostora** sodelujejo v postopku državnega prostorskega načrtovanja v okviru Projektne skupine. Člani projektne skupine so predstavniki naslednjih ministrstev, ki so državni nosilci urejanja prostora v tem postopku državnega prostorskega načrtovanja:

* Ministrstvo za naravne vire in prostor,
* Ministrstvo za okolje, podnebje in energijo,
* Ministrstvo za infrastrukturo,
* Ministrstvo za kulturo,
* Ministrstvo za kmetijstvo, gozdarstvo in prehrano,
* Ministrstvo za zdravje,
* Ministrstvo za obrambo in
* Ministrstvo za digitalno preobrazbo.

1. **Lokalni nosilci urejanja prostora**, ki sodelujejo v postopku državnega prostorskega načrtovanja, so:

* Mestna občina Celje,
* Občina Žalec,
* Občina Prebold,
* Občina Polzela,
* Občina Braslovče,
* Občina Šmartno ob Paki,
* Občina Tabor in
* Občina Vransko.

1. **Seznam podatkov in strokovnih podlag,** ki se pripravijo v fazi načrtovanja rešitve in sprejema državnega prostorskega načrta:

* idejne rešitve,
* geodetski načrt,
* okoljsko poročilo, vključno s posebnimi strokovnimi podlagami za njegovo izdelavo,
* predhodne arheološke raziskave za oceno potenciala po metodah PAR 5-6, kjer le-te še niso bile izvedene,
* druge strokovne podlage, potrebne za vrednotenje predlagane rešitve in pripravo državnega prostorskega načrta, vključno z okoljskim poročilom,
* študija variant – predinvesticijska zasnova z utemeljitvijo predlagane rešitve,
* državni prostorski načrt.

1. **Obveznosti udeležencev glede zagotavljanja podatkov, strokovnih podlag in izvedbe postopka državnega prostorskega načrtovanja ter s tem povezani roki in financiranje**
2. **Pobudnik**:

* sodeluje pri pripravi vseh gradiv, potrebnih v postopku državnega prostorskega načrtovanja;
* se udeležuje vseh sestankov v zvezi s pripravo strokovnih gradiv ter javnih obravnav, razprav in drugih dogodkov v postopku priprave državnega prostorskega načrta;
* sodeluje pri objavah javnih naznanil v posameznih fazah postopka;
* sodeluje pri pripravi gradiv za Vlado Republike Slovenije.

1. **Pripravljavec oziroma projektna skupina** poleg nalog, določenih v ZUreP-3:

* zagotavlja preglede dokumentacije v posameznih fazah priprave gradiv;
* uskladi projektne naloge za pripravo te dokumentacije z investitorjem in sodeluje pri pripravi vseh gradiv v posameznih fazah postopka državnega prostorskega načrtovanja;
* organizira in vodi javne obravnave oziroma predstavitve;
* sodeluje pri pripravi gradiv v postopku državnega prostorskega načrtovanja;
* zagotavlja preglede gradiv v postopku priprave državnega prostorskega načrtovanja;
* skrbi za javne objave ključnih faz postopka;
* pripravlja gradiva za obravnavo in sprejetje na Vladi Republike Slovenije.

1. **Investitor**:

* naroči in zagotavlja finančna sredstva za vse v postopku potrebne strokovne podlage;
* naroči in plača morebitne druge strokovne podlage, če se v postopku državnega prostorskega načrtovanja izkaže, da je njihova izdelava potrebna in utemeljena;
* sodeluje pri pripravi dokumentacije ter gradiv za Vlado Republike Slovenije;
* se udeležuje sestankov, javnih obravnav in drugih dogodkov v postopku, skupaj z izdelovalci dokumentacije, ki jo naroča;
* zagotavlja in sodeluje pri pripravi vseh gradiv in dokumentacije, potrebne v postopku državnega prostorskega načrtovanja;
* se udeležuje vseh sestankov v zvezi z gradivi in postopkom državnega prostorskega načrtovanja ter javnih obravnav in drugih dogodkov;
* sodeluje pri pripravi dokumentacije ter gradiv za obravnavo in sprejetje na Vladi   
  Republike Slovenije.

1. Roki in financiranje:

Roki za izvedbo posameznih aktivnosti še niso določeni. Investitor zagotovi sredstva za pripravo strokovnih podlag in dokumentacije v postopku državnega prostorskega načrtovanja.

1. **Aktivnosti v zvezi s sodelovanjem javnosti**

Izvedejo se vse aktivnosti, ki jih v postopku državnega prostorskega načrtovanja določa ZUreP-3. V postopku se lahko po potrebi in v dogovoru izvedejo tudi dodatne predstavitve in uporabijo drugi načini vključevanja in sodelovanja javnosti.

Št.:

Ljubljana, dne …

**JEDRO GRADIVA 2:**

**O B R A Z L O Ž I T E V**

**K SKLEPU O PRIPRAVI DRŽAVNEGA PROSTORSKEGA NAČRTOVANJA ZA**

**ZMANJŠANJE POPLAVNE OGROŽENOSTI V SPODNJI SAVINJSKI DOLINI**

**I. UVOD**

**1. Pravna podlaga za sprejem sklepa o pripravi državnega prostorskega načrtovanja**

V skladu z drugim odstavkom 92. členom Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP; v nadaljnjem besedilu: ZUreP-3) projektna skupina pripravi predlog sklepa o pripravi. Slednji v skladu z drugim odstavkom 93. člena ZUreP-3 vsebuje cilje načrtovane prostorske ureditve, opis načrtovane prostorske ureditve z osnovnimi značilnostmi in okvirnim območjem in občinami, na območju katerih bo predvidoma načrtovana prostorska ureditev, seznam sodelujočih pri pripravi državnega prostorskega načrta, obveznost izvedbe postopkov celovite presoje in presoje sprejemljivosti na varovana območja, seznam podatkov in strokovnih podlag in druge podatke, pomembne za izvedbo postopka državnega prostorskega načrtovanja.

Sklep o pripravi državnega prostorskega načrtovanja sprejme vlada, v skladu s prvim odstavkom 93. člena ZUreP-3.

**II. VSEBINSKA OBRAZLOŽITEV predvidenih REŠITEV**

Državni prostorski načrt za zmanjšanje poplavne ogroženosti v Spodnji Savinjski dolini (v nadaljnjem besedilu: DPN) se pripravlja z namenom, da se celovito zmanjša poplavna ogroženost urbaniziranih območij v Spodnji Savinjski dolini in na širšem vplivnem območju.

Z DPN se načrtujejo:

* izgradnja suhih zadrževalnikov ob Savinji in Bolski,
* ureditev strug in nasipov ob Savinji na območju Vrbja, ob Bolski in Perišnici v Latkovi vasi, ob Bolski na območju Kaplje vasi, Dolenje vasi, Prebolda, Lapurja in Gomilskega, ob Ložnici ter drugih potrebnih nasipov,
* izgradnja večnamenskih (mokrih) zadrževalnikov Vršca in Gozdnica in drugih ureditev za zagotavljanje namakanja kmetijskih zemljišč,
* izgradnja in preureditev gospodarske javne infrastrukture ter vse druge potrebne spremljajoče ureditve, povezane z načrtovanimi ureditvami, ki so potrebne za njihovo izgradnjo in delovanje.

Za DPN so že bila izdelana naslednja strokovna gradiva:

* Pobuda/DIIP za državno prostorsko načrtovanje za zagotovitev poplavne varnosti v Spodnji Savinjski dolini; LUZ, d.d., HIDROSVET d.o.o., ACER Novo mesto d.o.o., RC Planiranje d.o.o., SL CONSULT d.o.o.; št. 8950, junij 2022, dop. avgust 2022;
* Državno prostorsko načrtovanje za zagotovitev poplavne varnosti v Spodnji Savinjski dolini, Analiza smernic; LUZ, d.d., HIDROSVET d.o.o., ACER Novo mesto d.o.o., RC Planiranje d.o.o., SL CONSULT d.o.o.; št. 8950, maj 2023;
* Celovita hidrološko hidravlična študija na ravni porečja Savinje; IZVO-R d.o.o, Hidrosvet

d.o.o., št. projekta: M93/20, delovno gradivo;

* Primerjalna študija variant za zagotavljanje poplavne varnosti v Spodnji Savinjski dolini, I. del - analiza smernic, Razvojni center Planiranje d.o.o. Celje, št. proj. 36/04, julij 2004;
* Primerjalna študija variant za zagotavljanje poplavne varnosti v Spodnji Savinjski dolini, II. del - Analiza prostora in predlogi za optimizacijo izhodiščnih rešitev, Razvojni center Planiranje d.o.o. Celje, št. proj. 36/04, avgust 2004;
* Primerjalna študija variant za zagotavljanje poplavne varnosti v Spodnji Savinjski dolini, utemeljitev predlagane rešitve za zagotavljanje poplavne varnosti v Spodnji Savinjski dolini, Razvojni center Planiranje d.o.o. Celje, št. proj. 36A/05, april 2006, dopolnjeno junija 2006.

Za DPN se v skladu z določbami 84. člena ZUreP-3 izvede postopek celovite presoja vplivov na okolje, ki skupaj s presojo sprejemljivosti na varovana območja na podlagi zakona, ki ureja ohranjanje narave, teče do konca postopka priprave DPN.

**III. pojasnila v zvezi S pripravo investicijske dokumeNtacije**

Investicijska dokumentacija se pripravlja v skladu z Uredbo o enotni metodologiji za pripravo in obravnavano investicijske dokumentacije na področju javnih financ (Uradni list RS, št. 60/06, 54/10 in 27/16).

Vsa potrebna gradiva, strokovne podlage in študije v postopku priprave zagotavlja investitor DPN, MNVP Direkcija RS za vode, in se financirajo državnega proračuna.

Viri sredstev se zagotavljajo v državnem proračunu s postavke 231588 Sklad za vode.

**Naziv in šifra projekta v NRP (proračunu):**

2511-06-0024

**Šifra in naziv proračunske postavke:**

231588 Sklad za vode

**Datum zaključka projekta:**

Marec 2026 – predviden sprejem uredbe o DPN

**IV. PREDSTAVITEV PRESOJE POSLEDIC NA POSAMEZNA PODROČJA.**

**a) Posledice na javnofinančna sredstva v višini, večji od 40 000 EUR v tekočem in naslednjih treh letih**

Predlagano gradivo **ima** posledice na javnofinančna sredstva,večje od 40.000 EUR. Obrazložitev je podana pod točko **7.a** spremnega dopisa gradiva.

**b) Posledice na usklajenost slovenskega pravnega reda s pravnim redom Evropske unije**

Predlagano gradivo **nima** posledic nausklajenost slovenskega pravnega reda s pravnim redom Evropske unije. Usklajevanje državnega prostorskega načrta s pravnim redom EU ni potrebno.

**c) Administrativne posledice**

Predlagano gradivo **nima** administrativnih posledic. Sklep o pripravi državnega prostorskega načrta je podlaga za pripravo drugih strokovnih podlag ter DPN v skladu z veljavno zakonodajo. Predlog sklepa je pripravljen tako, da konkretizira obveznosti, določene s področnimi predpisi.

**č) Posledice na gospodarstvo, posebej na mala in srednja podjetja ter konkurenčnost podjetij**

Predlagano gradivo **ima** posledicena gospodarstvo. Vse potrebne strokovne podlage in gradiva za DPN izdelujejo podjetja, registrirana za dejavnost prostorskega načrtovanja, projektiranja oz. za druge dejavnosti, če za izdelavo posamezne dokumentacije to določa zakon.

**d) Posledice na okolje, kar vključuje tudi prostorske in varstvene vidike**

Predlagano gradivo **ima** posledicena okolje,kar vključuje tudi prostorske in varstvene vidike.

V skladu z veljavno zakonodajo bo v postopku priprave DPN med drugim izvedena tudi celovita presoja vplivov na okolje (v skladu z določbami 84. člena ZUreP-3), upoštevani bodo vsi okoljski in drugi predpisi. Rešitve in ukrepi bodo vključeni v DPN.

**e) Posledice na socialno področje**

Predlagano gradivo **nima** posledicna socialno področje. Sklep o pripravi je podlaga za pripravo vse potrebne dokumentacije v postopku priprave DPN v skladu z ZUreP-3. Predlog sklepa konkretizira obveznosti, določene s področnimi predpisi.

**f) Posledice na dokumenta razvojnega načrtovanja, in sicer na nacionalne dokumente razvojnega načrtovanja, na razvojne politike na ravni programov po strukturi razvojne klasifikacije programskega proračuna ter na razvojne dokumente Evropske unije in mednarodnih organizacij**

Predlagano gradivo **nima** posledicna dokumente razvojnega načrtovanja.